Baibel Long Intenet | NEW WORLD TRANSLATION OF THE HOLY SCRIPTURES (1984 EDITION)
Would you like to read this article in %%?
2 Timoti 3:1-17
3 Tasol yu mas save olsem, long taim bilong las de, taim nogut bai kamap na dispela bai givim hatwok long ol man.2 Ol man bai laikim ol yet tasol, ol bai laikim tumas mani, ol bai litimapim nem bilong ol yet, ol bai i gat pasin antap, ol bai tok nogut long ol arapela, ol bai sakim tok bilong papamama, ol bai i no tok tenkyu, ol bai i no stap gut long narapela,3 ol bai i no gat pasin bilong laikim ol wanfamili, ol bai i no laik kamap wanbel, ol bai i gat pasin bilong bagarapim gutnem bilong ol arapela, ol bai i no gat pasin bilong bosim bel, ol bai kamap wail olgeta, ol bai i no laikim ol gutpela pasin,4 ol bai birua long ol pren bilong ol, ol bai i gat strongpela het, ol bai pulap long pasin antap, ol bai i no laikim God, nogat, ol bai laikim kain kain amamas,5 bai i luk olsem ol i gat pasin bilong givim bel tru long God, tasol ol i no larim strong bilong dispela pasin i bosim wokabaut bilong ol. Yu mas givim baksait long ol dispela kain man.6 Sampela bilong ol dispela man i kamap olsem ol man husat i mekim pasin trik na prenim ol famili na ol i pulim ol meri i no gat strong, em ol meri i hatwok long sakim sin na ol kain kain laik i stiaim wokabaut bilong ol.7 Ol dispela meri i no inap kisim stretpela save long tok i tru, maski oltaim ol i wok long kisim save.8 Janes na Jambres i bin birua long Moses, na long wankain pasin ol dispela man i wok long birua long tok i tru. Em ol man tingting bilong ol i bagarap olgeta, na God i no orait long ol, long wanem, ol i no wokabaut long pasin bilong bilip.9 Tasol ol i no inap go het yet long dispela pasin, nogat. Longlong pasin bilong ol bai stap ples klia, wankain olsem longlong pasin bilong Janes na Jambres i bin kamap ples klia.10 Tasol yu bin tingim gut skul bilong mi, wokabaut bilong mi, mak mi laik winim, bilip bilong mi, pasin bilong mi long i no les kwik, pasin laikim bilong mi, na pasin bilong mi long sanap strong.11 Na tu, yu save olsem ol man i bin mekim nogut long mi na yu save long ol pen na hevi mi bin karim na long ol samting i bin kamap long mi long Antiok, Aikoniam, na Listra. Tasol Bikpela i bin kisim bek mi long olgeta dispela samting.12 Tru tumas, olgeta man husat i laik bihainim pasin bilong givim bel tru long God olsem ol disaipel bilong Krais Jisas, ol man bai mekim nogut long ol tu.13 Na ol man nogut na ol man bilong giaman bai i go nogut moa, ol bai giamanim ol arapela na bai i gat ol man i giamanim ol tu.14 Tasol yu, yu mas bihainim yet ol samting ol arapela i bin lainim yu long en na helpim yu long bilip long en, long wanem, yu save gut long ol manmeri i bin skulim yu long ol dispela samting ol i wanem kain manmeri.15 Na kirap long taim yu stap bebi yet, yu bin save long ol Rait Holi. Em ol inap givim yu savetingting na bai God i ken kisim bek yu long rot bilong bilip i stap insait long Krais Jisas.16 God em i as bilong olgeta tok i stap long Rait Holi, na ol i gutpela long skulim man, stretim man, mekim ol samting i kamap stret, na skulim ol man long stretpela pasin.17 Olsem bai wokman bilong God i ken i stap inap tru na redi long mekim olgeta kain gutpela wok.
tpi_Latn eng_Latn xho_Latn tpi_Latn